માધવને કહ્યું હતું કે, ભારતીય લાઇટ વિમાનોની નિકાસની સારી શક્યતા રહેલી છે. કંપનીને ખાનગી સેક્ટરની કંપની લાર્સન એન્ડ ટુબ્રો, આલ્ફા ડિઝાઈન અને ડાયનેમેટિક્સ સાથે પાર્ટનરશીપ કરવાની તક મળી છે. આ તમામ કંપનીઓ એલસીએની પૂર્ણ માળખુ તૈયાર કરશે. એચએએલની ભૂમિકા આમા અંતિમ ઇÂન્ટગ્રેશનમાં રહેશે. માધવને કહ્યું હતું કે, કંપની ડિઝાઈન અને ઇન્ટીગ્રેશન તથા ફ્લાઇટ ટેસ્ટિંગ અને સપોર્ટ ઉપર ધ્યાન કેન્દ્રિત કરવા ઇચ્છુક છે. એચએએલને મજબૂત કંપની તરીકે દર્શાવીને માધવને કહ્યું છે કે, ભારતીય હવાઈ દળ જે વિમાનોનો ઉપયોગ કરે છે તે પૈકી ૭૫ ટકાની દેખરેખ એચએએલ કરે છે. કોઇપણ ટેકનિકલ એરિયામાં એચએએલની કુશળતા સામે પ્રશ્નો કરી શકાય નહીં. માધવને એમ પણ કહ્યું છે કે, ભારતીય હવાઇ દળ જે વિમાનોનો ઉપયોગ કરે છે તે પૈકી ૭૫ ટકાની દેખરેખનું કામ એચએએલ દ્વારા કરવામાં આવે છે.